יו הר

יו הר (באנגלית: Hugh Herr; נולד ב-25 באוקטובר 1964) הוא מטפס סלעים, מהנדס וביופיזיקאי אמריקאי.

== ראשית חייו ==
הר הוא הצעיר מבין חמישה אחים למשפחה מנוניטית מלנקסטר, פנסילבניה. הוא היה מטפס הרים עוד מצעירותו. עד גיל שמונה טיפס לגובה 3.5 ק"מ בהר טמפל בהרי הרוקי הקנדיים. בגיל 17 הוכר כאחד המטפסים הטובים ביותר בארצות הברית.<ref name="Bos-Mag"></ref>

בינואר 1982, לאחר שטיפס במסלול קרח קשה בגיא הנטינגטון על הר וושינגטון בניו המפשייר, נקלעו הר וחברו המטפס ג'ף באצר (Batzer) לבליזארד ואיבדו את חוש ההתמצאות. הם ירדו למפרץ הגדול (Great Gulf) שבו שהו שלושה לילות בטמפרטורה של 29 מעלות צלזיוס מתחת לאפס. עד שחולצו סבלו מכוויות קור קשות. היה צורך לקטוע את שתי רגליו של הר מתחת לברכיים. בן לווייתו איבד את תחתית רגלו השמאלית, את בהונות רגלו הימנית ואת אצבעות ידו השמאלית. במהלך ניסיון החילוץ נהרג המתנדב אלברט דו (Dow) במפולת שלגים.

הר עבר חודשים של ניתוחים ושיקום. הרופאים אמרו לו שלא יוכל לטפס שוב על הרים לעולם, אך באמצעות תותבות מיוחדות שתכנן, יצר הר כפות רגליים תותבות עם קשיחות אצבעות גבוהה, שאפשרו לעמוד על קצות סלע ברוחב מטבע, וכפות רגליים משובצות טיטניום שסייעו לו בעלייה על קירות קרח תלולים. הוא השתמש בתותבות אלו כדי לשנות את גובהו וזאת כדי להימנע מתנוחות גוף קשות וכדי לבצע אחיזות ידיים ורגליים שלא היו בעבר בהישג יד. גובהו יכול לנוע בין חמישה לשמונה רגל. כתוצאה מהשימוש בתותבות, הר טיפס ברמה מתקדמת יותר מאשר לפני התאונה, מה שהפך אותו לאדם הראשון עם קטיעה נרחבת שביצועיו בספורט שווים לאלו של בעלי יכולת ברמה עילית.<ref></ref><ref></ref>

== חיים אישיים ==
ליו הר יש שתי בנות, אלכסנדרה וסייג'. בהנחייתה והדרכתה של אמם, הסופרת פטרישיה אליס הר, שתי הבנות הן מטיילות בעלות השגים. הישגי הטיולים הראשונים של אלכס מתוארים בספר הזיכרונות של פטרישיה, Up: A Mother and Daughter's Peakbagging Adventure (Broadway Books, אפריל 2012).

== חינוך ==
לאחר קריירת הטיפוס שלו, קיבל הר תואר ראשון בפיזיקה בקולג' המקומי שלו, אוניברסיטת מילרסוויל, ותואר שני בהנדסת מכונות ב-MIT, ולאחר מכן תואר דוקטור בביופיזיקה מאוניברסיטת הרווארד.

== קריירה ==
MIT, בסימפוזיון של מעבדת המדיה ב -9 במאי 2007 צפו בחור הבילטרליים לקטועי איימי מולינס]]
בעודו עובד על פוסט דוקטורט ב-MIT בנושא מכשירים ביו-רפואיים, הר החל לעבוד על תותבות ואורתוזות מתקדמות לרגליים, מכשירים שמחקים את הפונקציונליות של הרגל האנושית.

הר הוא פרופסור במעבדת המדיה של MIT, שם הוא מנהל את קבוצת המחקר "ביומכאטרוניקה" ומנהל שותף במרכז MIT לביוניקה קיצונית.<ref></ref> הוא מתמקד בפיתוח מערכות רובוטיות לבישות המשרתות את הגברת היכולת הפיזית האנושית. רוב מה שהוא מעצב לא נועד לשימושו, אלא לאחרים שהוא יכול להתייחס לקשייהם על רקע מצבו וניסיונו.

הר פרסם למעלה מ-120 מאמרים שעברו ביקורת עמיתים <ref></ref> בתחום מדעי השיקום והוא בעל (או מחזיק שותף) יותר מ-100 פטנטים <ref></ref> הקשורים למכשירי עזר, כולל לברך מלאכותית הנשלטת על ידי מחשב,<ref></ref> (שם מסחרי - Rheo Knee),<ref></ref> אורתוזיס קרסול-רגל פעיל, ותותבת קרסול-רגל מופעלת הראשונה בעולם.<ref></ref>

מכשירים אלה מקדמים תחום מתפתח של הנדסה המיישמת עקרונות של ביומכניקה ובקרה עצבית כדי להנחות את העיצובים של מכשירי שיקום וחיזוק אנושיים.<ref></ref> המטרה היא לשקם אנשים שעברו קטיעת גפיים או שסבלו מפתולוגיה, וכן להגביר את היכולת הגופנית האנושית עבור אנשים עם פיזיולוגיה רגילה.

הברך הנשלטת על ידי מחשב, המצוידת במיקרו-מעבד החש ללא הרף את מיקום המפרק ואת העומסים המופעלים על הגפה, זכתה להיכלל ברשימה של עשר ההמצאות המובילות בקטגוריית הבריאות על ידי מגזין TIME בשנת 2004.<ref name="Time04"></ref> תותבת הקרסול הרובוטית, המחקה את פעולתו של קרסול רגל ביולוגי ולראשונה מספקת לקטועים הליכה טבעית, זכתה להיכלל באותה רשימה של עשרת המובילים של TIME בשנת 2007.<ref name="Time07"></ref>
TED 2014, שם הפגין לראשונה הליכת ריצה תחת פיקוד עצבי.]]
בשנת 2007, הוענק להר פרס היינץ השנתי ה-13 לטכנולוגיה, כלכלה ותעסוקה.<ref name="heinzawards.net"></ref> הוא חתן פרס המנהיגות של מכניקה פורצת דרך (2005).<ref name="Popular Mechanics"></ref>

הר היה חבר בצוות של שבעה מומחים לביומכניקה ופיזיולוגיה משש אוניברסיטאות שביצעו מחקר על המכניקה של להבי הריצה של אוסקר פיסטוריוס. האתלט הדרום אפריקאי הוא קטוע רגליים ונאסר עליו, על ידי איגוד האתלטיקה הבינלאומי (IAAF), לרוץ בתחרויות, שכן מחקר קודם הראה שהלהבים העניקו לו יתרון תחרותי.<ref></ref> חלק מהתוצאות הללו הוצגו לבית המשפט לבוררות לספורט (CAS) בלוזאן במאי 2008 על ידי הר ועמיתו רוג'ר קראם, מה שהביא לביטול האיסור. כך התאפשר לפיסטוריוס להפוך לרץ הנכה הראשון שרץ מול ספורטאים כשירים באירוע אולימפי.<ref></ref> ממצאי הניסויים של הצוות פורסמו בגיליון 18 ביוני 2009 של Journal of Applied Physiology.<ref></ref>

סיפורו של הר סופר על ידי אליסון אוסיוס בספר "העלייה השנייה: סיפורו של יו הר"; בערוץ דיסקברי; ובסרט של נשיונל ג'יאוגרפיק משנת 2002 , Ascent: The Story of Hugh Herr .

הר הופיע ב-25 במרץ 2012 בסי-אן-אן בתוכנית The Next List.<ref></ref>

== מענקים ופרסים בולטים ==
** Sports Hall of Fame (1989)
** United States College Academic Team (1990)
** Young American Award (1990)
** Science magazine Next Wave: Best of 2003
** TIME magazine Top Ten Inventions 2004<ref name="Time042"></ref>
** With the Providence VA Center for Restorative and Regenerative Medicine and Brown University, a $7.2 million grant from the US Department of Veterans Affairs to create "biohybrid" limbs to restore natural function to amputees. (2004)
** Popular Mechanics Breakthrough Leadership Award (2005)<ref name="Popular Mechanics2"></ref>
** The 13th Annual Heinz Award in Technology, the Economy and Employment (2007)<ref name="heinzawards.net2"></ref>
** TIME magazine Top Ten Inventions 2007<ref name="Time072"></ref>
** Action Maverick Award (2008)<ref></ref>
** Spirit of Da Vinci Award (2008)<ref></ref>
** R&D Magazine's 2014 Innovator of the Year<ref></ref>
** Smithsonian magazine's American Ingenuity Award (2014) in the Technology Category
** Princess of Asturias Award for Technical & Scientific Research (2016)<ref></ref>

== הישגים בולטים בטיפוס סלעים ==
* 1983 - Vandals, גאנקס (Gunks), פלורידה, עם לין היל וראס קלון, מקום ראשון בחוף המזרחי.<ref></ref>
* 1984 - פחד במה, Cathedral Ledge, נורת' קונוואיי, ניו המפשייר,, North Conway, NH.<ref></ref>
* 1986 - Ride of the Valkyries קיירנו קראג, לייוונוורת', וירג'יניה.<ref></ref>
* 1986 - City Park Index Town Walls, וירג'יניה.<ref></ref>

== ביוגרפיה ==
<div style="direction: ltr;">
* 
</div>

== קישורים חיצוניים ==

* [http://media.mit.edu/people/hherr MIT Media Lab: Hugh Herr, Associate Professor of Media Arts and Science]
* [http://biomech.media.mit.edu/#/ MIT Media Lab: Biomechatronics]
* [http://www.biom.com/about-us/leadership-team/board-of-directors/ BiOM Board of Directors: Dr. Hugh Herr – Founder]
* [https://www.youtube.com/watch?v=it1A4qT1cHs YouTube Video "The World We Dream – Hugh Herr Zeitgeist" 2012]
* [http://www.bostonmagazine.com/2009/02/best-foot-forward-february/ Boston Magazine "Best Foot Forward," 2/09]
* [http://www.esquire.com/features/ESQ1206HERRCONCRETE_186?src=digg#ixzz0MCwplgwL Esquire "Hugh Herr's New Parts," 11/30/06]
* [https://web.archive.org/web/20090719014130/http://www.wired.it/magazine/archivio/2009/04.aspx Wired Italy "Hugh Herr: L'impronta dell'evoluzione," 5/13/09]
* [https://www.youtube.com/watch?v=rkw_OJ2nto4 National Geographic Channel "Ascent: The Story of Hugh Herr"]
* [http://web.mit.edu/newsoffice/2007/heinz-0912.html MIT News "Herr wins $250,000 Heinz Award" 9/12/07]
* [http://heinzawards.net/recipients/hugh-herr The Heinz Awards, Hugh Herr profile]

== הערות שוליים ==
 

קטגוריה:בוגרי המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת הרווארד
קטגוריה:נכים אמריקאים
קטגוריה:ביופיזיקאים אמריקאים
קטגוריה:מטפסי הרים
קטגוריה:מהנדסים אמריקאים
קטגוריה:אמריקאים שנולדו ב-1964